અમેરિકા આ બાબતે ખૂબ વિશ્વસનીય ઉદાહરણ ધરાવે છે. અમેરિકાએ એના વિકાસનાં પ્રારંભિક વષોર્માં જે કામ કર્યું એ કાબિલે દાદ હતું. એણે પોતાની ભૂમિ પર વિશ્વકક્ષાની શિક્ષણ સંસ્થાઓનો પ્રારંભ કર્યો હતો. આજે પણ સમગ્ર વિશ્વની બેસ્ટ ગણાતી ટૅલન્ટને અમેરિકા વધુ આકર્ષે છે, કેમ કે એની પાસે સુપિરિયર સિસ્ટમ છે અને એને કારણે એ સમગ્ર વિશ્વમાં રોજગારીની ભરપૂર તકોનું સર્જન કરે છે. એ જ રીતે પશ્ચિમ યુરોપમાં પણ શિક્ષણનો માર્ગ સરળ અને દર્શનીય છે. જોકે જે રીતે વિશ્વની ટૅલન્ટને આકર્ષવામાં આવી રહી છે એ રીતે જોતાં અમેરિકા પણ હાલમાં મુશ્કેલીઓનો સામનો કરી રહ્યું છે. હાલમાં એ મંદીના દોરમાંથી પસાર થઈ રહેલો દેશ છે અને એની પાસે શિક્ષણ અને કેળવણી માટે ફન્ડની ખાસ કોઈ જોગવાઈ નથી. ૨૦૦૯માં અમેરિકાનું વર્ષ બેન્ચ માર્ક વર્ષ ગણાય છે. યુએસ ડિપાર્ટમેન્ટ ઑફ એજ્યુકેશન દેશની શિક્ષણ સંસ્થાઓને ૧૫૫.૪ અબજ ડૉલરનું ફન્ડ આપે છે. ૨૦૧૩માં આ ફન્ડ ૬૫.૭ અબજ ડૉલર રાખવામાં આવ્યું હતું. મલતબ કે એમાં ૯૦ અબજ ડૉલરનો કાપ મૂકવામાં આવ્યો હતો. સેન્ટર ઑન બજેટ ઍન્ડ પૉલિસી પ્રાયોરિટીઝના લેટેસ્ટ અહેવાલ પ્રમાણે દર વર્ષે પ્રતિ વિદ્યાર્થી અમેરિકામાં જે ફન્ડ આપે છે તેણે પણ ૨૦૧૩માં અમેરિકાનાં ૨૬ રાજ્યોમાં પ્રતિ વિદ્યાર્થી જે ફન્ડ આપે છે એ ઓછું કરી રહ્યા છે. જ્યારે ૩૫ રાજ્યો આજે પણ પહેલાં જે રીતે તેઓ રોકાણ કરતા હતા એના કરતાં ઓછી કક્ષાએ ફન્ડ આપી રહ્યા છે અને આ પણ મંદીને કારણે બની રહ્યું છે. રર્પિોટમાં એવો પણ ઉલ્લેખ કરવામાં આવ્યો છે કે એને કારણે હજારો લોકોએ તેમની નોકરી ગુમાવી છે. તેઓ પાછલાં વષોર્માં એજ્યુકેશન સેક્ટરમાંથી નીકળી રહ્યા છે.